CELEX: 62005TJ0042
Juurdepääs dokumentidele
Määrus (EÜ) nr 1049/2001
GMO-de kohta käiva direktiivi 2001/18/EÜ vastuvõtmist puudutavad ettevalmistavad dokumendid
Juurdepääsu osaline keelamine
Juurdepääsu kaudne keelamine
Erandid, mis kaitsevad ärihuve, rahvusvahelisi suhteid ja otsustamisprotsessi
Põhjendamiskohustus

Nõue tühistada komisjoni 19. novembri 2004. aasta otsus, millega keelduti osaliselt juurdepääsu lubamisest teatud dokumentidele,
mis puudutavad geneetiliselt muundatud organismide kohta käiva seadusandluse ettevalmistavaid materjale.
Resolutsioon
1.
Puudub vajadus otsustada komisjoni 19. novembri 2004. aasta otsuse – millega keelduti osaliselt Rhiannon Willamsile juurdepääsu
lubamisest teatud dokumentidele, mis puudutavad geneetiliselt muundatud organismide kohta käiva seadusandluse ettevalmistavaid
materjale – õiguspärasuse üle selles osas, milles see sisaldab kaudset juurdepääsu keelamist komisjoni ettevalmistavatele
dokumentidele, mis pärinevad kaubanduse peadirektoraadist ning mis puudutavad Euroopa Parlamendi ja nõukogu 12. märtsi 2001. aasta
direktiivi 2001/18/EÜ geneetiliselt muundatud organismide tahtliku keskkonda viimise kohta ja nõukogu direktiivi 90/220/EMÜ
kehtetuks tunnistamise kohta vastuvõtmist.
2.
Tühistada komisjoni 19. novembri 2004. aasta otsus osas, milles sellega kaudselt keelduti juurdepääsu lubamisest direktiivi 2001/18
vastuvõtmist puudutavatele ettevalmistavatele dokumentidele, v.a kaubanduse peadirektoraadist pärinevatele dokumentidele.
3.
Ülejäänud osas jätta hagi rahuldamata.
4.
Mõista pool R. Willamsi kohtukuludest välja komisjonilt, kes ühtlasi kannab ise oma kohtukulud.